
Uznesenie 19Csp/9/2026 Okresný súd Poprad v právnej veci žalobcu: Dopravný podnik mesta Košice, akciová spoločnosť, Bardejovská 6, 043 29 Košice-Západ, IČO: 31701914, právne zastúpený: JUDr. Peter Frajt, advokát, s.r.o., Garbiarska 5, 040 01 Košice, IČO: 47240369, proti žalovanému: A. B., nar. XX.X.XXXX, bytom C. D. E. XX, XXX XX C. D. E., v konaní o zaplatenie 61,- € s prísl., takto rozhodol: 19Csp/9/2026 Súd konanie z a s t a v u j e. odôvodnenie: 19Csp/9/2026 1. Žalobca podal žalobu proti žalovanému o zaplatenie istiny 31,- € s prísl. z dôvodu cestovania dopravným prostriedkom (električkou) bez platného cestovného lístka. Pri jej podaní žalobca neuhradil súdny poplatok za žalobu, preto ho súd výzvou zo dňa 24.3.2026 vyzval na jeho zaplatenie vo výške 25,- € (podľa položky 1, písm. a) SSP v spojení s § 6 ods. 3 zákona č. 71/1992 Zb.). Výzvu na zaplatenie súdneho poplatku v lehote 10 dní prevzal právny zástupca žalobcu dňa 27.3.2026. 2. V zmysle uvedenej výzvy mal žalobca teda zaplatiť súdny poplatok v lehote 10 dní od jej doručenia. Súdny poplatok v určenej lehote neuhradil. Vo výzve bol tiež upozornený, že ak v stanovenej lehote nebude poplatok zaplatený, prvoinštančný súd konanie zastaví v zmysle § 10 ods. 1 zákona č. 71/1992 Zb.. 3. Podľa § 10 ods. 1 zákona č. 71/1992 Zb. ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 4. S poukazom na vyššie uvedené skutočnosti a v súlade s citovaným zákonným ustanovením súd konanie pre nezaplatenie súdneho poplatku za podanú žalobu zastavil.
Poučenie: 19Csp/9/2026 Proti tomuto uzneseniu je prípustné odvolanie do 15 dní odo dňa doručenia uznesenia na tunajšom súde v 2 vyhotoveniach. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Prvoinštančný súd zruší uznesenie o zastavení konania pre nezaplatenie súdneho poplatku, ak bol súdny poplatok zaplatený v lehote určenej súdom podľa odseku 1 alebo ak sú na to dôvody podľa odseku 2. Prvoinštančný súd zruší uznesenie o zastavení konania pre nezaplatenie súdneho poplatku aj vtedy, ak bolo konanie prerušené podľa osobitného predpisu 3f) a správca v ňom pokračuje namiesto poplatníka. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

